b'\n_START_ARTICLE_\nMala detelja\n_START_SECTION_\nOpis\n_START_PARAGRAPH_\nMala detelja ima razraslo steblo, ki lahko dose\xc5\xbee dol\xc5\xbeino do 40 cm, a se ni sposobno dr\xc5\xbeati pokonci. Iz glavnega stebla poganjajo v zrak do 20 cm dolgi poganjki, na vrhu katerih se razvijejo rumeni cvetovi, zdru\xc5\xbeeni v jaj\xc4\x8dasta do okrogla socvetja, sestavljena iz od 5 do 15 posami\xc4\x8dnih cvetov. Listi so sestavljeni iz treh narobe jaj\xc4\x8dastih in na vrhu nazob\xc4\x8danih listi\xc4\x8dev._NEWLINE_Raz\xc5\xa1irjena je po suhih travnikih in nerodovitnih pobo\xc4\x8djih Evrope, vse do Kavkaza, kjer cveti od maja do oktobra._NEWLINE_Mala detelja je nacionalni simbol Irske in se je najverjetneje razvila iz detelj vrste Trifolium campestre in T. micranthum.'